Rigters - Die Afrikaanse Tribune
Die Koninkryk | 24 Junie 2018
In hierdie tyd waarin ons leef, is dit absoluut noodsaaklik, vir elke Afrikaner man, vrou en kind, om elke dag uit die Boek van Rigters te lees…
Grotendeels omdat sogenaamde politiek nie in die kerk gepreek mag word nie, en omdat die meerderheid van die Predikante vandag, baie versigtig is, om nie die mense se gevoelens seer te maak nie.
Ons vyand is vandag binne in die owerhede, wat oor ons Afrikaner mense aangestel is.
Hierdie is die dinge wat ons elke dag raak, en wanneer ek die mense hoor praat, is dit met vrees, en nie met ‘n gees van oorwinning nie.
Ons is al so moeg vir die misdaad, die korrupsie en die aanvalle op ons mense dat ons kies om die groter prentjie te vermy, en eerder vas te klou aan ons eie valse vorm van sekuriteit wat diep gewortel is in ons eie individualisme.
Daarin hoop ons maar, en bid dalk stil-stil dat die misdaad net nie ons sal raak nie.
Hier is die kop-skuif wat elke Afrikaner gaan moet maak. As jy werklik omgee vir jou volk, en daar ‘n greintjie geloof in jou is dat hierdie land weer die lig gaan sien, is hierdie die paradigma wat ons deel van ons denke gaan moet maak.
Mens sou gedink het dat ons ‘n klomp drie-jariges is, wat so aan ons suigstokkies vas klou, dat ons nie besef die dak is besig om op ons neer te kom nie.
Hier is die harde realiteit. Liberalisme, wyd gesaai deur die hoofstroom media, het nie ons boere se lewens op die plase gered nie. Dit het nie die talle lewens wat in die stede geneem is, gered van ondergang nie.
As ons mooi daar aan dink, is daar min dinge wat ons dink, sê of doen, wat nie beïnvloed is deur een of ander storie nie.
Hetsy dit jou eie storie is, of die van ‘n ander, ‘n familie lid, of ‘n storie van jou held of heldin wat jou in ‘n sekere rigting in motiveer, ons lewens draai om stories.
Jesus Christus van Nasaret self het die grootste beweging wat die wêreld nog ooit gesien het, ondermeer deur stories gevestig, en op gebou.
Net so het die boek van Rigters, ‘n hele paar verhale wat vir ons baie duidelik demonstreer, wat presies moontlik vir ‘n nasie in die omstandighede waarin ons, onsself vandag bevind.
Dit is van kardinale belang, dat die boek van Rigters nie net ligtelik gelees word, as net nog ‘n klomp stories wat geen relevansie op ons lewens vandag het nie. Daardie boek is baie relevant, en hoe beter elkeen van ons hom ken, hoe nader is ons aan die Koninkryk van God, ook vir ons hier in Suid Afrika.
Wat ons wel ingedagte moet hou, is dat die boek van Kronieke van net so veel belang is, en dat ons daarin moet leer wat gebeur, wanneer ‘n volk, buite die wil van God, teen ‘n koning rebelleer.
Tog met die stories in die boeke van Rigters, Kronieke, en selfs Daniel, en Jesaja, sal ons weet waarvoor om te bid, sal ons ‘n sterker eenheid vorm en sal ons beter voorbereid wees teen die aanslae van die vyand.
Die ware held is daardie persoon wat elke dag, die Woord bestudeer, en in liefde en in krag, saam met sy volksgenote, ‘n visie vorm vir ons volk, vir ons mense en vir ons toekoms.
Die Here seën jou, en die Here is met jou. Veilig bly en sterk staan.
Sheugnet Jones	on July 17, 2018 at 7:12 am
Indiwidualisme is die spiespunt van moderne ‘Verdeel en Oorheers’. Dit is ‘n denkpatroon wat in die moderne christen gekweek is oor jare. Dink maar aan hoeveel keer jy gehoor het van ‘jou eie persoonlike saligheid’, of hoeveel maal iemand vermy het om met jou oor hul geloof te gesels omdat dit ‘n ‘persoonlike saak is tussen my en die Here’. Hierdie spiespunt het ons as volk verdeel en sodoende ons verantwoordelikheid om mekaar te ondersteun, tereg te wys, uit te help in nood, te leer in Sy weg, gekanselleer. Ons het om indiwidualisme’s onthalwe ons identiteit as volk opgeoffer; ons tradisies, ons adel-taal, ons moraliteit… ja, ons geloof. Ons het die rug gekeer op die weg van ons vaders en sodoende het ons die pad byster geraak.
‘n Volk wat sy geskiedenis nie ken nie, is ‘n volk sonder toekoms. Om ‘n hoop te behou vir die toekoms moet jy wortels he. ‘n Indiwidu lewe vir 70 of 80 jaar en dan sterf hy… Al wat hy agterlaat is sy kinders. Maar as sy kinders nie sy waardes en oortuigings handhaaf nie, bly daar niks agter nie. Dit is hoekom dit so belangrik is om volkseenheid na te strewe, want daarsonder verdwyn jou en my nalatenskap. Die erfenis wat ons aan ons kinders oorhandig is ‘n manier van lewe … ‘n weg wat hulle kan en moet bewandel.
Vir die Boervolk is daar net een weg, en dit is die weg van Bloedrivier en Paardekraal… m.a.w. die weg van verootmoediging tot gelofte en gehoorsaamheid tot verbond. Ons as volk het ‘n gelofte met God gemaak by Bloedrivier. God het ‘n verbond met ons as volk gesluit by Paardekraal. Ons behoort aan Hom. Ons het UIT Hom ontstaan; Ons is DEUR Hom behou; Ons moet TOT Hom lewe – Ons as Volk.